《送别姚令声删定还诸暨》
宋代·范浚

昔嗟九载一相见，伊我与君俱赋诗。只今又话十年别，襆被可辞同宿期。

相欢美酒如倾水，我歌日暮惊风起。惜君抑塞抱奇才，拳局骅骝垂两耳。

汉朝公卿忌贾生，世路古已悲难行。如君不入中兴用，脱帽置酒来耦耕。

君马欲东还语别，细雨黄花正愁绝。一尊不更苦留君，后日空嗟共明月。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。